**Likumprojekta „Par Latvijas Republikas valdības un Lietuvas Republikas valdības līgumu par Latvijas – Lietuvas valsts robežas uzturēšanu un pilnvaroto robežas pārstāvju darbību” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai apstiprinātu Latvijas Republikas valdības un Lietuvas Republikas valdības līgumu par Latvijas – Lietuvas valsts robežas uzturēšanu un pilnvaroto robežas pārstāvju darbību, kas paredz noteikt sadarbību starp abu valstu pilnvarotajiem robežas pārstāvjiem, kā arī atruna valsts robežas uzturēšanas jautājumus. Projekts stājas spēkā vispārējā kārtībā. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Lietuvas Republikas puses iniciatīva. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts robeža starp Latvijas Republiku un Lietuvas Republiku tika noteikta 1921.-1927.gados, pamatojoties uz 1921.gada 14.maija Konvenciju starp Latviju un Lietuvu par robežas novilkšanu dabā starp minētajām valstīm, par pierobežas iedzīvotāju tiesībām un caur robežas līniju pārdalīto nekustamo īpašumu stāvokli.  Latvijas – Lietuvas valsts robežas atjaunošana tika uzsākta 1995.gadā, kad stājās spēkā Līgums par valsts robežas atjaunošanu starp Latvijas Republiku un Lietuvas Republiku. Līguma par atjaunošanu 1.pants paredzēja atjaunot līdz 1940.gada 15.jūnijam pastāvējušo valsts robežu starp Latvijas Republiku un Lietuvas Republiku, pamatojoties uz minēto konvenciju un 1930.gada 30.jūnija Deklarāciju starp Latvijas Republiku un Lietuvas Republiku par robežas galīgu noteikšanu.  Latvijas un Lietuvas jauktā robežas atjaunošanas komisija darbojās kopš 1993.gada 23.septembra. Pirmā minētās komisijas sēde notika Viļņā, tajā tika pieņemts lēmums par demarkācijas darbu uzsākšanu, kam sekoja komisijas darbs pie instrukciju un citu demarkācijas dokumentu izstrādes.  1994.gada 17.maijā jauktā robežas atjaunošanas komisija savā sestajā sēdē Kauņā apstiprināja instrukciju par valsts robežas redemarkāciju starp Latvijas Republiku un Lietuvas Republiku. Līdz ar to varēja uzsākt robežas atjaunošanas lauku darbus.  Latvijas – Lietuvas valsts robeža ir atjaunota pēc stāvokļa uz 1940.gada 15.jūniju.  Latvijas – Lietuvas valsts robeža, kuru nenosaka 1921.gada 14.maija Konvencija starp Latviju un Lietuvu par robežas novilkšanu dabā starp minētajām valstīm, par pierobežas iedzīvotāju tiesībām un caur robežas līniju pārdalīto nekustamo īpašumu stāvokli un 1930.gada 30.jūnija Deklarācija starp Latvijas Republiku un Lietuvas Republiku par robežas galīgu noteikšanu, atjaunota pa administratīvo robežu pēc stāvokļa uz 1991.gada 17. septembri - dienu, kurā Latvijas Republika un Lietuvas Republika uzņemtas Apvienoto Nāciju Organizācijā.  Latvijas – Lietuvas valsts robeža atjaunota no sākumpunkta Baltijas jūras krastā līdz Latvijas Republikas, Lietuvas Republikas un Baltkrievijas Republikas valstu robežu saskares punktam “Ļudvinova” (“Liudvinavas”).  Latvijas – Lietuvas valsts robežas kopējais garums sastāda 588,1 km, tai skaitā:  pa sauszemes līnijām 159,9 km,  pa ūdenstecēm un ūdenstilpēm 428,2 km.  Latvijas – Lietuvas valsts robeža tika nostiprināta ar 1806 robežzīmēm, kuru koordinātas norādītas koordinātu katalogā.  2002.gada 10.aprīļa Ministru kabineta rīkojums Nr.185 „Par Latvijas – Republikas un Lietuvas Republikas valsts robežas redemarkācijas dokumentu apstiprināšanu” apstiprināja Latvijas Republikas un Lietuvas Republikas valsts robežas karti un tai pievienoto valsts robežas aprakstu, līdz ar to Latvijas – Lietuvas valsts robežas redemarkācija tika pabeigta.  2009.gadā Lietuvas puse ir izteikusi priekšlikumu uzsākt darbu pie līguma projekta izstrādes par Latvijas – Lietuvas robežas uzturēšanu un pilnvaroto robežas pārstāvju sadarbību.  Latvijas puse minēto priekšlikumu akceptēja, kā rezultātā tika uzsāktas abu pušu ekspertu konsultācijas līguma projekta izstrādei.  Projekts paredz apstiprināt Latvijas Republikas valdības un Lietuvas Republikas valdības līguma par Latvijas – Lietuvas valsts robežas uzturēšanu un pilnvaroto robežas pārstāvju darbību projektu (turpmāk – Līguma projekts), kurā ir noteikta kārtība, kādā:  1) uztur valsts robežu, robežzīmes un robežas joslu;  2) veic valsts robežas inventarizāciju;  3) veic valsts robežas, robežzīmju un robežas joslas kopīgo apsekošanu;  4) izveido kopējo komisiju, nosakot arī tās funkcijas un darba reglamentu;  5) notiek pilnvaroto robežas pārstāvju darbība un sadarbība;  6) izskata un noregulē robežincidentus.  Līguma projektā ir paredzēts, ka saimnieciskās darbības un cita veida darbības veikšana robežas joslā reglamentēta Pušu valstu nacionālajos tiesību aktos.  Atbilstoši Latvijas Republikas valsts robežas likuma 14.pantam personu uzturēšanās valsts robežas joslā ir aizliegta, izņemot gadījumus, kad tā saistīta ar: robežuzraudzību; valsts sauszemes robežas, tās nostiprinājuma būvju un elementu un valsts robežas joslas uzturēšanas un atjaunošanas darbiem, kas ir saskaņoti ar Valsts robežsardzi; valsts robežu šķērsojošo komunikāciju (piemēram, cauruļvadu, sakaru līniju, elektrolīniju), autoceļu un dzelzceļu uzturēšanas darbiem, kas ir saskaņoti ar Valsts robežsardzi; ģeodēzijas un kartogrāfijas darbiem, kas ir saskaņoti ar Valsts robežsardzi; katastrofu seku likvidācijas darbiem, par ko ir informēta Valsts robežsardze.  Līdz ar to ar citām darbībām tiek saprastas tās darbības, kas ir saistītas ar iepriekš minēto darbu veikšanu, piemēram autoceļu un komunikāciju uzturēšana, kartogrāfijas darbi un cits.  Līguma projekts cita starpā nosaka pušu atbildības sadalījumu par robežzīmju uzturēšanu, reglamentē pušu robežsardzes dienestu un pilnvaroto robežas pārstāvju rīcību gadījumos, kad robežstabi ir pārvietoti vai zaudēti.  Līguma projekts nosaka, ka, ja robežzīme vai atsevišķs robežstabs ir pārvietots vai zaudēts, atjaunošanu veic tās valsts robežsardzes dienests, kura ir par tiem atbildīga. Tas nozīmē, ka atbildību par robežzīmes vai robežstaba atjaunošanu uzņemsies tās valsts robežsardzes dienests, kura ir atbildīga par robežzīmju uzturēšanu atbilstoši Līguma projekta 6.pantam.  Līdzīgi Pušu atbildība ir sadalīta attiecībā uz valsts robežas inventarizācijas darbu veikšanu. Latvijas – Lietuvas divpusējo konsultāciju laikā par Līguma projektu izskanēja dažādi priekšlikumi inventarizācijas darbu sadalījumam, taču tika panākta vienošanās, ka atbildību sadala atbilstoši Pušu atbildībai par robežzīmju uzturēšanu, kas tiek atspoguļots Līguma projekta 11.pantā.  Līguma projekts paredz pienākumu abām pusēm uzturēt robežas joslu tādā stāvoklī, lai tiktu nodrošināta valsts robežas redzamība visā tās garumā, un atkarībā no nepieciešamības tiek attīrīta no kokiem, krūmiem un citu augu seguma.  Līguma projektā ir paredzēta valsts robežas inventarizācija, kas ir kopīgi veikta valsts robežas faktiskās atrašanās un robežzīmju faktiskā novietojuma un stāvokļa atbilstības salīdzināšana ar redemarkācijas dokumentiem, izmantojot atjauninātus kartogrāfiskos materiālus un ģeodēziskos mērījumus, lai noteiktu posmus, kur ir novirzes, kā arī robežzīmju un robežas joslas stāvokļa novērtēšana.  Līguma projekts reglamentē inventarizācijas veikšanas kartību. Inventarizāciju veiks abu pušu izveidotā Kopējā komisija ne retāk kā vienu reizi piecpadsmit gados. Pamatojoties uz inventarizācijas rezultātiem, pusēm būs jāvienojas par konstatēto trūkumu novēršanu un labošanu.  Līguma projekts paredz arī valsts robežas apsekošanas veikšanu, kas ir robežas joslas, robežzīmju, robežūdeņu krastu stāvokļa un uzturēšanas pasākumu pārbaude, lai saglabātu nemainīgu un nepārprotamu valsts robežas atrašanos, kā arī pārbaude par to, vai tiek nodrošināta tieša redzamība starp blakusesošajām robežzīmēm uz sauszemes vai robežstabiem, kas veido vienu robežzīmi, upju posmos (ja valsts robeža iet pa upēm).  Kopīgo valsts robežas apsekošanu atbilstoši Līguma projektam plāno veikt ne retāk kā vienreiz piecos gados, un to organizē abu valstu pilnvarotie robežas pārstāvji.  Līguma par valsts robežas atjaunošanu starp Latvijas Republiku un Lietuvas Republiku 2.pants paredz izveidot Jaukto komisiju, kas darbosies saskaņā ar Jauktās komisijas instrukciju. Atbilstoši Jauktās komisijas valsts robežas atjaunošanas dabā instrukcijas 1.punktam katra minētās komisijas sēde tiek protokolēta. Līguma projekta 1.panta 2.punktā ir minēts Jauktās komisijas sēdes noslēguma protokols, kas tiek uzskatīts par redemarkācijas dokumentu.  Savukārt Līguma projekts paredz Kopējās komisijas izveidošanu, kuras sastāvā tiks pārstāvētas katras Puses kompetento iestāžu pārstāvji. Tās pamatuzdevumi būs: valsts robežas uzturēšanas dabā kontrole; valsts robežas inventarizācijas organizēšana; tādu jautājumu koordinācija un risināšana, kas saistīti ar valsts robežas atrašanos, tās iezīmēšanu un uzturēšanu.  Līguma projekta 4.pantā tiek dota atsauce uz Jauktās komisijas valsts robežās iezīmēšanas veidu redemerkācijas procedūras ietvaros, kuru nākotnē varēs mainīt tikai ar Kopējās komisijas lēmumu.  Latvijas Republikas valsts robežas likuma 7.pants nosaka, ka, lai īstenotu Latvijas Republikai paredzētās funkcijas, kas noteiktas saskaņā ar starptautiskajiem līgumiem, kuri noslēgti ar kaimiņvalstīm, Ministru kabinets darbībai konkrētos valsts robežas posmos no robežsargu vidus ieceļ Latvijas Republikas pilnvarotos robežas pārstāvjus un viņu vietniekus, ja to iecelšana ir paredzēta attiecīgajā starptautiskajā līgumā.  Pašlaik ir spēkā 2002.gada 1.marta Latvijas Republikas valdības un Lietuvas Republikas valdības vienošanās par pilnvaroto robežas pārstāvju darbību, kas nosaka Latvijas un Lietuvas robežas pilnvaroto pārstāvju sadarbības formas, uzdevumus un kārtību.  Izstrādājot Līguma projektu, eksperti konstatēja, ka spēkā esošā vienošanās neatbilst mūsdienas realitātei, jo, piemēram, atruna jautājumus, kas skar Latvijas – Lietuvas robežšķērsošanas vietu darbību, kuras faktiski pašlaik nedarbojas. Ņemot vērā minēto, abu valstu eksperti vienojās, ka būtu nepieciešams iekļaut robežas pilnvaroto pārstāvju sadarbības jautājumus Līguma projektā, vienlaikus paredzot, ka līdz ar jaunā līguma spēkā stāšanos, minētā vienošanās zaudēs spēku.  Līguma projektā ir paredzēts, ka abu valstu robežas pilnvarotie pārstāvji cita starpā koordinēs abu valstu robežsardzes dienestu darbību robežzīmju un robežas joslas uzturēšanā; valsts robežas, robežzīmju un robežas joslas kopīgajā apsekošanā; robežzīmju atjaunošanas darbu organizācijā; pārrobežu noziedzības apkarošanā. Turklāt Līguma projekts paredz, ka robežas pilnvarotie pārstāvji koordinēs kontaktpunktu darbības, kopīgo patrulēšanu un citu veidu kopīgās darbības īstenošanu uz valsts robežas, risinās jautājumus, kas saistīti ar pagaidu robežšķērsošanas vietu funkcionēšanu u.c.  Atbilstoši Līguma projekta 17.panta 1.punktam pilnvaroto robežas pārstāvju uzdevumos ietilpst robežincidentu noregulēšana, kā arī saskaņā ar Līguma projekta 19.panta 2. punktu viens no pilnvaroto robežas pārstāvju pienākumiem ir  organizēt robežincidentu vienpusēju vai kopīgu izmeklēšanu un savas kompetences ietvaros izskatīt un nokārtot jautājumus, kas saistīti ar robežincidentiem, kurus nav nepieciešams risināt, izmantojot diplomātiskos kanālus.  Ņemot vērā minēto, Puses vienojās paredzēt terminu “robežincidents” un “robežincidenta izmeklēšana” skaidrojumu līguma projekta 1.pantā, lai abu Pušu līguma piemērotājiem būtu skaidrs, kas tiek domāts ar “robežincidentu”. Latvijas – Lietuvas divpusējo konsultāciju laikā par Līguma projektu, tika identificēts, ka ir būtiski minēt, ka šie incidenti būtu pilnvaroto robežas pārstāvju kompetencē tikai tad, ja tie notika uz robežas vai tās tuvumā. Turklāt abām Pusēm bija svarīgi paredzēt, ka “robežincidenta izmeklēšana” ir apstākļu izskatīšana, kas savukārt nozīmē, ka minētā izmeklēšana nav saistīta ar kriminālprocesu vai administratīvā pārkāpuma lietvedību. | |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Nodrošinājuma valsts aģentūra, Ārlietu ministrija | |
| 4. | Cita informācija | Līdzīgs līguma projekts ir izstrādāts ar Igaunijas Republiku, kas pašlaik ir saskaņošanas stadijā.  Savukārt 2013.gada 10.aprīlī tika parakstīts Latvijas Republikas valdības un Baltkrievijas Republikas valdības līgums par Latvijas-Baltkrievijas valsts robežas režīmu, kas reglamentē robežas uzturēšanas jautājumus, kā arī paredz robežas pilnvaroto pārstāvju sadarbību.  2018.gadā septembrī Krievijas Federācijas puse uzrunāja Latvijas Republikas pusi jautājumā par nepieciešamību uzsākt darbu pie līguma projekta par valsts robežas uzturēšanu izstrādes, ņemot vērā Latvijas – Krievijas valsts robežas demarkācijas pabeigšanu. Pašlaik ir uzsākts darbs pie minētā līguma projekta redakcijas izstrādes. | |
|  |  |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Projekts skar Latvijas un Lietuvas robežsardzes dienestus, jo paredz abu valstu kompetento iestāžu sadarbību robežas uzturēšanas jautājumos, kā arī pilnvaroto robežas pārstāju sadarbību.  Projekts skar Aizsardzības ministriju un Latvijas Ģeotelpiskās informācijas aģentūru, jo Ģeotelpiskās informācijas aģentūra nodrošina starpvalstu līgumos noteikto Latvijas Republikas valsts robežas robežzīmju ģeodēzisko koordinātu noteikšanu un to attēlošanu kartēs, kā arī uzmēra valsts robežu – nosaka valsts robežlīniju un valsts robežzīmju ģeodēziskās koordinātas un sastāda robežas demarkācijas kartes. |
| 2. | Tiesiskā regulējuma ietekme uz tautsaimniecību un administratīvo slogu | | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Atbilstības izmaksu monetārs novērtējums | | Projekts šo jomu neskar. |
| 5. | Cita informācija | | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Iekšlietu ministrija, Valsts robežsardze |
| 3. | Cita informācija | Nav |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| 1. | | Saistības pret Eiropas Savienību | | Projekts šo jomu neskar. | | | | | | |
| 2. | | Citas starptautiskās saistības | | Projekts šo jomu neskar. | | | | | | |
| 3. | | Cita informācija | | 1993.gada 29.jūnijā tika parakstīts Līgums par valsts robežas atjaunošanu starp Latvijas Republiku un Lietuvas Republiku, kas atjaunoja līdz 1940.gada 15.jūnijam pastāvējušo valsts robežu starp Latvijas Republiku un Lietuvas Republiku.  1931. gada 25. janvārī tika noslēgts Nolīgums par robežzīmju un pierobežas joslas uzturēšanu kārtībā starp Latviju un Lietuvu.  Līguma projekts paredz Latvijas-Lietuvas valsts robežas uzturēšanas principu kontinuitāti, ņemot vērā mūsdienu reālijas. | | | | | | |
| **1. tabula Tiesību akta projekta atbilstība ES tiesību aktiem** | | | | | | | | |
| Attiecīgā ES tiesību akta datums, numurs un nosaukums | | | | Projekts šo jomu neskar. | | | | |
| A | | | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | |  | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | | |
| Cita informācija | | | | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | | Projekts šo jomu neskar. | | |
| A | | | | | | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
|  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | Projekts šo jomu neskar. | | |
| Cita informācija | | | | | | Nav. | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | |
| 1. | | | | Saistības pret Eiropas Savienību | | | Projekts šo jomu neskar. | | | | | |
| 2. | | | | Citas starptautiskās saistības | | | Projekts šo jomu neskar. | | | | | |
| 3. | | | | Cita informācija | | | Nav | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Iekšlietu ministrijas mājaslapā sadaļā “Sabiedrības līdzdalība”.  Projekts pēc izsludināšanas Valsts sekretāru sanāksmē būs pieejams Ministru kabineta mājaslapā [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Komentāri par projektu nav saņemti. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Valsts robežsardze, Nodrošinājuma valsts aģentūra, Ārlietu ministrija, Aizsardzības ministrija, Latvijas Ģeotelpiskās informācijas aģentūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta. |
| 3. | Cita informācija | Projekta izpildi iesaistītās institūcijas nodrošinās piešķirto valsts budžeta līdzekļu ietvaros. |

Iekšlietu ministrs S. Ģirģens

K.Zagoskina

67219533, karina.zagoskina@iem.gov.lv

v\_sk. = 2463